24.2.2022
ET
Euroopa Liidu Teataja
L 45/1469 KOMISJON KATSEPROJEKTID
PEATÜKK PP 07 — INVESTEERIMINE INIMESTESSE, SOTSIAALSESSE ÜHTEKUULUVUSSE JA VÄÄRTUSTESSE (jätkub) PP 07 22
(jätkub)
PP 07 22 01
(jätkub) Märkused Euroopa kultuuripärandil on kogu oma mitmekesisuses tohutult paljutahuline väärtus Euroopa kodanike ja nende kogukondade ning elukeskkonna, nii linna- kui ka maapiirkondade jaoks.
Sellisena on see Euroopa tuleviku jaoks oluline väärtus.
See ühendab meie minevikku, olevikku ja tulevikku, ühendades inimesi, sealhulgas noori, üle piiride, kultuuride ja põlvkondade, ning toidab meie uhkust ja kuuluvustunnet (nii kohalikul kui ka Euroopa tasandil).
Samuti edendab kultuuripärand sotsiaalset ühtekuuluvust ja kaasatust ning aitab kaasa kestlikule arengule, eelkõige olulise rolliga kliimameetmetes ning meie eluviisi rohelisel ja digitaalsel ümberkujundamisel.
Edukas Euroopa kultuuripä­ randiaasta 2018 koos nii avaliku kui ka erasektori tegutsejate enneolematu mobiliseerimisega kõigil tasanditel ja kogu kontinendil, sealhulgas kandidaatriikides, näitas selgelt kultuuripärandi potentsiaali suurendada kodanike teadlikkust ühisel ajalool ja väärtustel põhinevast Euroopa projektist ja osalust selles, eelkõige nooremate põlvkondade seas.
Katseprojekti eesmärk on asjakohaselt ja tõhusalt toetada Euroopa kultuuripärandiaasta 2018 pärandit, toetades Euroopa kultuuripärandi keskuse loomist iseseisva toetus- ja teadmusplatvormina, mis koondab kõiki pärandiga seotud sidusrühmi.
See toimiks komisjoni kultuuripärandi eksperdirühma egiidi all, et tagada sidus ja kooskõlastatud tegevus komisjoniga (hariduse ja kultuuri peadirektoraat), et tagada kõigi liidu institutsioonide ja sidusrühmade pidev ja tõhustatud dialoog ja tegevus.
Samuti püütakse sellega tugevdada kodanike (eelkõige noore põlvkonna) kaasatust Euroopa kultuuripärandisse.
See saavutatakse noorte integreerimisega platvormi kõikidesse tegevustesse.
Praegune kultuuripärandi sidusrühmade maastik on äärmiselt rikas ja mitmekesine, kuid siiski killustatud ning vajab seetõttu tugevamat koordineerimist.
Kõik saaksid seega suurt kasu alalisest ja dünaamilisest keskusest, mis edendab pidevalt ning paindlikult ja kulutõhusalt sünergiat erinevate projektide (millest paljusid rahastatakse liidu programmidest), erinevate liidu poliitikaprogrammide, millel on otsene või kaudne mõju kultuuripärandile, ning erinevate pärandiga seotud algatuste ja parimate tavade vahel, mille on välja töötanud pärandi sidusrühmad kõigil valitsemistasanditel (kohalikul, piirkondlikul, riiklikul, Euroopa ja rahvusvahelisel tasandil).
Selline Euroopa kultuuripärandi keskus teenib kogu kultuuripärandi ökosüsteemi huve ja kajastama selle muresid, hõlmates materiaalset, vaimset ja digitaalset kultuuripärandit, kuid looma ka sünergiat kõigi muude asjakohaste poliitikavald­ kondadega, nagu keskkond, kliimameetmed, linna- ja maaelu areng, teadusuuringud, innovatsioon, haridus ja välissuhted.
Sellise platvormi peamine eesmärk on ühendada nii avaliku kui ka erasektori hääled, jõud ja ressursid, et saavutada terviklik ja integreeritud lähenemisviis kultuuripärandi poliitikale kõigil tasanditel, eelkõige liidu tasandil, ning tagada, et kõik asjakohased liidu ja liikmesriikide poliitikavaldkonnad ja prioriteedid hõlmaksid nõuetekohaselt kultuuripärandi mõõdet.
Seejuures järgitakse järgmisi valdkondadevahelisi prioriteete: — kaasamine, mitmekesisus ja võrdsus, eelkõige seades sihtmärgiks noored ja suunates neile teavituskampaaniaid, kaasavaid ja mõjuvõimu suurendavaid projekte ning koolitusvõimalusi; — keskkonnasäästlik ümberkujundamine ja võitlus kliimamuutuste vastu, eelkõige kaasates kultuuripärandi sidusrühmad, et käsitleda kliimamuutuste ja kultuuripärandi kõige pakilisemaid küsimusi nii kultuuripärandile avalduva ohu seisukohast kui ka kohanemis- ja leevendamismeetmete väljatöötamise võimalusena.